hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu fr hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2019. október 24.
Ugrás a navigációhoz Ugrás a kereséshez
A Szentegyházi Gyermekfilharmónia iskolai gyermek-énekkarból és gyermekzenekarból alakult zenei együttes.
4 Az együttes főbb elismerései
Az együttest Haáz Sándor tanár 1982-ben alakította meg, egyesítve az erdélyi, Hargita megyei Szentegyháza 1. számú (ma Mártonffi János nevét viselő) általános iskolájának kórusát és az elsősorban fúvósokból és vonósokból álló zenekarát. A Gyermekfilharmónia nevet 1983-ban vette fel az együttes.
Az iskola, amelynek diákjaiból a tagok verbuválódnak, nem zeneiskola. Ezért a helyi és környékbeli falvakból (Kápolnásfalu, Lövéte, Szentkeresztbánya) érkező gyermekek az alaptantervi képzés mellett, szabadidejükben sajátítják el a kóruséneklés és zenélés tudományát. A vonósok és fúvósok a hangszerkezelést a Tanulók Háza zenekörein tanulják, egyénként vagy kis csoportokban. Az énekkar hetente ötször próbál, szintén kiesebb csoportokban, és havonta egyszer tartanak összpróbát.
Az együttes létszáma a kezdetektől fogva viszonylag állandó: koncertjeiken mintegy száz kórustag és negyven zenekari tag lép fel székely népviseletben.
A megalakulást követően évről évre növekedett hazai ismertségük. Egyre több erdélyi kis- és nagyvárosban léptek fel. A nyolcvanas években a román televízióban, a Megéneklünk, Románia fesztiválon díjat is kaptak. 1990-ben jutottak első ízben külföldre: először Magyarországra, majd a Kárpát-medence többi magyarlakta országába, még később pedig távolabbi európai országokban, 2005-ben Törökországban is vendégszerepeltek. 2011-ben a „Gyermekhangok Európáért” turné keretében Brüsszelben a belga és az európai parlamentben is öregbítették a székely zenekultúra hírét. Működésük első három évtizedében megközelítőleg nyolcszázszor léptek fel hazai és külföldi közönség előtt.
A Szentegyházi Gyermekfilharmónia hangversenye a budai Mátyás-templomban, 2013. december 20.
Repertoárjukban eredeti népdalok, népdalfeldolgozások, történelmi énekek, valamint klasszikus darabok is szerepelnek. A kórusművek egy részét az eredeti, idegen nyelven éneklik.
A Gyermekfilharmónia elsődleges feladatának tekinti a nemzeti, főként a székely kultúra ápolását, a helyi zenei hagyományok őrzését és közvetítését. Az együttes vezetése emellett pedagógiai célokat is követ: tudatában van annak, közös éneklések és zenélésnek mekkora szerepe van a gyermekek érzelmi és jellembeli fejlődésében, a helyi közösség-teremtésben.
A közösségi tudat erősödését segítendő a gyermekeknek saját egyenruhájuk, nyakkendőjük és jelvényük van. A turnékon az együttes minden tagja naplót vezet. Mindenkinek napi egy oldalon le kell jegyeznie, hol járt, mit látott. A legsikerültebb írásokat régebben saját újságukban (az 1992-től kiadott Szentegyházi Hírlapban) közölték, újabban pedig az együttes honlapján mutatnak be naplórészleteket.
A hagyományőrzés jegyében évente, farsang végén szervezik a Homoródmenti Népdalvetélkedőt, május első hétvégéjén pedig a Nemzetközi Filharmóniai Napokat. A rendszeres programok közé tartozik a kéthetes nyári turné mellett a Bútorfestő Tábor és a szeptemberi Prímásképző Táncháztábor. A szentegyházi hagyományőrző huszárokkal együtt lépnek fel Őszi Hadjáratok nevű rendezvényen, decemberben pedig gyertyafényes karácsonyi koncerteket tartanak. Daloskönyveket és hangfelvételeket jelentetnek meg. E sokrétű tevékenység révén a Gyermekfilharmónia az évek folyamán az egész település és a környék kulturális és turisztikai központjává vált.
Gazdasági hátterük biztosítására létrehozták a romániai Szentegyházi Gyermekfilharmónia Alapítványt (1991) valamint a magyarországi Szentegyházi Gyermekfilharmonikusokért Alapítványt. 1991-ben a helyi művelődési ház emeletén kialakították a Múzeum Szállót, amely 30-35 vendégnek tud télen-nyáron szállást, teljes ellátást biztosítani. Egy megvásárolt falusi házat felújítva kialakították a „Filiházat”, mely részben a hagyományőrző tevékenységük központja lett, részben pedig növelte vendéglátási lehetőségeiket. A szálláskiadás révén szerzett turisztikai bevételeket az együttes céljaira (hangszerek vásárlása, utaztatás) fordítják.
Zöld CD - "... nótánk szálljon" - 2001 - Klasszikus és népdalfeldolgozások
Kék CD - "Angyalok szózata" - 2004 - Karácsonyi énekek
Barna CD - "Föl, föl vitézek" - 2006 - Katonanóták, más népek dalai
Szürke CD - "Báránykámon csengő szól" - 2014 - Népdalfeldolgozások és nyugat-európai dalok
Az együttes főbb elismerései[szerkesztés]
Magyar Örökség Díj (2003)
Bartók Béla Emlékdíj (2006)
ifj. Haáz Sándor, karnagy, a Magyar Köztársasági Érdemrend tisztikeresztje, Polgári tagozata (2011)
Fiatalok a Polgári Magyarországért díj ( 2019)
Szentegyházi kis csillagok. Magyar Nemzet online. 2006. december 27
A Gyermekfilharmónia Alapítványról a civiljutub.hu-n[halott link]
Brahms és induló. Együtt szülinapoztunk a szentegyházi Gyermekfilharmóniával. Transindex.ro
Mirk László beszélgetése Haáz Sándorral, a Szentegyházi Gyermekfilharmónia karvezetőjével, in: Székelyföld kulturális folyóirat
Százötven gyermek egységgé kovácsolva. Vajdaságban járt a Hargita megyei szentegyházi Gyermekfilharmónia. In: Művelődés, 2007. júl. 25.
A közös éneklés ereje és a Gyermekfilharmónia. Beszélgetés Haáz Sándor szentegyházi zenetanárral. In: Magyar Közoktatás, 2010. május, 8. és 9. oldal [1]
Bicsák Zsanett Ágnes: A Szentegyházi Gyermekfilharmónia mint a magyar kultúra őrzője és közvetítője. In: Mester és Tanítvány 2008.aug. (19. sz.) 33-39. oldal [2][halott link]
Székelyruhában az Európai Parlamentben. Riport és video a Szekelyhon.ro honlapon. (Hozzáférés: 2011.09.23)
Erdély-portál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Szentegyházi_Gyermekfilharmónia&oldid=21850307”
Romániai magyar kulturális intézmények
Minden szócikk halott külső hivatkozásokkal
Szócikkek halott külső hivatkozásokkal 2018 novemberéből
Hivatkozás erre a változatra
Hogyan hivatkozz erre a lapra?
A lap utolsó módosítása: 2019. október 24., 16:46
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.